Torna el programa Alternatura de la delegació d'Esports
27 d’octubre 2020

  

![](/media/m0xg1wtn/51c_alternatura.jpg)  
  

Des del departament d'Esports de l'Ajuntament de Sagunt informen de la tornada del programa d'activitats físiques a l'aire lliure Alternatura. Esta vegada d'una forma especial, prenent totes les mesures que marca la pandèmia, el protocol de seguretat del propi Ajuntament de Sagunt i de la Federació Valenciana de muntanya C.V.

  

Alternatura és un programa impulsat pel departament d'Esports de l'Ajuntament de Sagunt, el qual fomenta la realització d'activitats físiques a l'aire lliure i en espais oberts i naturals. La programació es dividix en dos temporades: tardor/hivern i primavera/estiu.

  

Segons la regidoria, esta serà una temporada diferent respecte a la programació, ja que, en lloc de realitzar una programació completa com en edicions anteriors, s'ha optat per anar a poc a poc, començant per oferir les eixides una a una i,  una vegada  vaja millorant la situació, aniran proposant-se més excursions. Així mateix, cal destacar que els viatges amb autobús i els menjars en restaurants han quedat suspesos.

  

A partir del pròxim dijous, 29 d'octubre, a les 22 hores s'obriran les inscripcions mitjançant la plataforma online ‘[Apunta't​](/es-va/ajuntament/servicios/Deportes/Pagines/matricula_online.aspx)’ situada en la secció Alternatura de la web de l'ajuntament.

  

La primera ruta proposada per a esta temporada atípica del Alternatura serà el pròxim 8 de novembre amb un lleuger punt d'exigència i esforç per a gent acostumada a caminar per muntanya. Els participants coneixeran els bells paratges entre Viver i Xèrica, on es visitaran les trinxeres de la línia defensiva XYZ, i es passejarà per les aigües tranquil·les del seu riu observant les precioses vistes des de l'Alt Sayas.

  

El preu per a esta primera ruta serà de 9 euros per persona i hi haurà un aforament màxim de 15 participants. Els desplaçaments es realitzaran amb vehicles propis. Tota aquella persona interessada a rebre informació de manera personal haurà d'enviar un correu amb les seues dades personals a alternatura@aytosagunto.es.

  

  

*   [](http://www.facebook.com/sharer.php?u=https://aytosagunto.es/va/actualitat/torna-el-programa-alternatura-de-la-delegacio-d-esports/ "Facebook")
*   [](http://twitter.com/share?url=https://aytosagunto.es/va/actualitat/torna-el-programa-alternatura-de-la-delegacio-d-esports/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-el-programa-alternatura-de-la-delegacio-d-esports/ "Linked In")
*   [](mailto:?body=https://aytosagunto.es/va/actualitat/torna-el-programa-alternatura-de-la-delegacio-d-esports/)